L 25/76
SK
Úradný vestník Európskej únie
27.1.2023
Preskúmanie cieľov zameraných na nákladovú efektívnosť terminálnych leteckých navigačných služieb (38)
Pokiaľ ide o letiská patriace do rozsahu pôsobnosti vykonávacieho nariadenia (EÚ) 2019/317, ako sa stanovuje v článku 1 ods.
3 a 4 uvedeného nariadenia, Komisia doplnila svoje posúdenie traťových cieľov v oblasti nákladovej efektívnosti o preskúmanie cieľov v oblasti nákladovej efektívnosti v prípade terminálnych leteckých navigačných služieb v súlade s bodom 2.1 písm.
c) prílohy IV k vykonávaciemu nariadeniu (EÚ) 2019/317.
Zistilo sa, že uvedené ciele nevyvolávajú obavy v súvislosti s Francúzskom.
Preskúmanie systémov stimulov z článku 11 vykonávacieho nariadenia (EÚ) 2019/317, ktorým sa dopĺňa posúdenie cieľov v oblasti kapacity uskutočnené Komisiou (39)
V súlade s bodom 2.1 písm.
f) prílohy IV k vykonávaciemu nariadeniu (EÚ) 2019/317 Komisia doplnila svoje posúdenie cieľov v oblasti kapacity o preskúmanie systémov stimulov uvedených v článku 11 vykonávacieho nariadenia (EÚ) 2019/317.
V tejto súvislosti Komisia preskúmala, či navrhované systémy stimulov spĺňajú hmotnoprávne požiadavky stanovené v článku 11 ods.
1 a 3 vykonávacieho nariadenia (EÚ) 2019/317.
(40)
Vo vykonávacom rozhodnutí (EÚ) 2022/728 Komisia dospela k záveru, že Francúzsko má revidovať svoje systémy stimulov na dosiahnutie cieľov v oblasti traťovej a terminálnej kapacity tak, aby sa maximálne finančné znevýhodnenie vyplývajúce z uvedených systémov stimulov stanovilo na úrovni, ktorá bude mať výrazný vplyv na ohrozený výnos.
Komisia však poznamenáva, že Francúzsko vo svojich systémoch stimulov nevykonalo žiadne zmeny v porovnaní s návrhom plánu výkonnosti FABEC predloženým v roku 2021 a revidovaným návrhom plánu výkonnosti FABEC predloženým 13. júla 2022.
(41)
Komisia preto vzhľadom na odôvodnenie (40) dospela k záveru, že systémy stimulov stanovené v revidovanom návrhu národného plánu výkonnosti naďalej vyvolávajú obavy.
Komisia preto opakuje svoj názor, že Francúzsko by preto malo v súvislosti s prijatím svojho konečného plánu výkonnosti v súlade s článkom 16 písm.
a) vykonávacieho nariadenia (EÚ) 2019/317 zrevidovať svoje systémy stimulov na dosiahnutie cieľov v oblasti traťovej a terminálnej kapacity tak, aby sa maximálne finančné znevýhodnenia vyplývajúce z týchto systémov stimulov stanovili na úrovni, ktorá bude mať výrazný vplyv na ohrozený výnos, ako sa výslovne vyžaduje podľa článku 11 ods.
3 písm.
a) vykonávacieho nariadenia (EÚ) 2019/317, čo by malo podľa Komisie viesť k maximálnemu finančnému znevýhodneniu dosahujúcemu alebo prevyšujúcemu 1 % stanovených nákladov.
ZÁVERY
(42)
Vzhľadom na všetky uvedené skutočnosti Komisia zistila, že ciele výkonnosti uvedené v revidovanom návrhu národného plánu výkonnosti, ktorý predložilo Francúzsko, sú v súlade s celoúnijnými cieľmi výkonnosti,
PRIJALA TOTO ROZHODNUTIE:
Článok 1 Ciele výkonnosti uvedené v revidovanom návrhu plánu výkonnosti, ktorý predložilo Francúzsko 28. októbra 2022 podľa nariadenia (ES) č. 549/2004 a ktorý je uvedený v prílohe k tomuto rozhodnutiu, sú v súlade s celoúnijnými cieľmi výkonnosti na tretie referenčné obdobie stanovenými vo vykonávacom rozhodnutí (EÚ) 2021/891.
Článok 2 Toto rozhodnutie je určené Francúzskej republike.